इंदौर में आयोजित ग्लोबल इनवेस्टर समिट में योग गुरु बाबा रामदेव ने कहा कि कुंवारा और बैंक में खाता नहीं होने की वजह से उन्हें अमरीका का वीज़ा देने से मना कर दिया गया, PTI के मुताबिक, रामदेव ने कहा, ”जब मैंने पहली बार अमरीकी वीज़ा के लिए आवेदन किया था, मुझे मना कर दिया गया. जब मैंने कारण पूछा तो उन्होंने कहा आपके पास बैंक में खाता नहीं है और आप कुंवारे हैं.” बाबा रामदेव ने दावा किया कि आज भी किसी बैंक में उनका खाता नहीं है. वीज़ा नहीं दिए जाने का ये कथित मामला कब का है, इस बारे में बाबा रामदेव ने कुछ नहीं बताया.